ایران آذربایجانلا صمیمی مؤناسیبتلر قورماق ایستییرسه٬ ارمنیستان سییاستینه گؤز گزدیرملیدیر.
آخار.آذ خبر وریر کی٬ بو سؤزلری ایران پرئزیدئنتی حسن روحانینین ارمنیستانا گؤزلنیلن سفرینی شرح ائدن پولیتولوگ ائلخان شاهین اوغلو یازیب. سیاسی شرحچی نین سؤزلرینه گوره٬ ایروان بو سفرین اوغورلو کچمه سی و مؤختلیف سازیشلرین باغلانماسی اؤچؤن الیندن گلنی اده جک:
"حسن روحانی ایکی دفه آذربایجانا رسمی سفر ادیب٬ ارمنیستاندا ایسه هله بیر دفه ده اولماییب.رسمی تهران باشا دوشور کی، روحانینین ارمنیستانا سفری آذربایجاندا حاقلی ناراضیلیق دوغوراجاق. تهران آذربایجانلا صمیمی مؤناسیبتلر قورماق استییرسه٬ ائرمنیستان سییاستینه گؤز گزدیرملیدیر".
پولیتولوگ ارمنیستانلا سیخ مؤناسیبتلر فونوندا ایرانین، ایسرائیل ایله اولان امکداشلیغیمیزی آرقومئنت اولاراق ایرلی سؤرمه سینی تئهرانین بهانه سی ادلاندیریب:
"آذربایجان اسرائیل ایله امکداشلیقدان امتنا اتسه٬ ایران دا ارمنیستانلا امکداشلیقدان امتنا ادئجکمی؟ بو سوالا دقیق جواب وئرمیرلر، ایرانین بؤتؤن قونشولارلا، او جؤمله دن ارمنیستانلا نورمال مؤناسیبتلره مالیک اولماق ایسته دییینی بیلدیریرلر. دئمک ایسرائیل بهانه دیر. آنجاق ایرانلی دیپلماتلار هر دفعه دئییرلر کی، آذربایجانین یری اونلار اؤچؤن باشقادیر، تهران آذربایجان و ارمنیستانلا مقایسه ده باکییا اؤستؤنلؤک وئریر. بونا اینانماغیمیز اؤچؤن ایران پرئزیدئنتی آذربایجانین اراضی بؤتؤولؤیؤ حاقّیندا باکیدا سؤیله دییی فیکیرلری ایرواندا دا تکرارلامالیدیر. قید ائدک کی، ایران پرئزیدئنتی حسن روحانی بو هفته ارمنستانا سفر ائدجک. روحانی ارمنیستاندان سونرا قزاقستان و قیرقیزستانا یولّاناجاق".
azb_Arab azb_Arab azb_Arab azb_Arab azb_Arab